Akademický senát STU

10.04.2017

**Rozpočet STU – rozpis dotácie UVP**

Predkladá: **prof. Ing. Robert Redhammer, PhD.**

rektor

Vypracoval: **Ing. D. Faktor, PhD.**

Zdôvodnenie: Materiál je predložený na základe uznesenia AS STU zo dňa 13.3.2017 prijatým v súvislosti s rozpisom dotácie na rok 2017.

Návrh uznesenia: Akademický senát STU schvaľuje rozpis dotácie na UVP v zmysle priloženého materiálu

1. bez pripomienok
2. s pripomienkami

Materiál je predložený na základe uznesenia Akademického senátu STU, ktorý schválil rozpis dotácie na rok 2017 (uznesením 4.3/2017) s vyčlenením čiastky 600.000,-€ na UVP. V zmysle uznesenia 5.3/2017 bola požiadavka na predloženia alternatívneho algoritmu delenia čiastky 600.000 € medzi jednotlivé súčasti.

V zmysle Zmluvy o poskytnutí NFP na Univerzitný park sa STU zaviazala o. i. zabezpečiť udržateľnosť aktivít UVP. To predpokladá zabezpečiť aspoň nevyhnutné prevádzkové prostriedky na personálne, materiálové a energetické potreby uvedených zariadení. V zmysle splnenia tohto záväzku sa aplikoval už v roku 2016 algoritmus vyčlenenia čiastky 600tis.€ a jej rozpis na jednotlivé súčasti podľa vstupnej ceny prístrojov a zariadení, ktoré sa na jednotlivé súčasti v rámci UVP obstarali. Tento algoritmus je považovaný za najjednoduchší, najtransparentnejší. Použil sa po prvý raz pri rozpise dotácie na rok 2016 s tým, že v budúcnosti (najskôr v r. 2018) sa budú zohľadňovať „výkonové“ kritériá podobné tým, ktoré sa aplikujú pri rozpise dotácie (publikácie, granty, atď.)

Pre rok 2017 bol návrh rozpisu na základe obstarávacej ceny opätovne predložený. Na základe diskusií bola požiadavka zahrnúť medzi kritériá rozpisu objektívne prevádzkové náklady, ktoré pri prevádzke jednotlivých prístrojov vznikajú. Podklady pre takéto vyhodnotenie, aby boli navzájom kompatibilné boli upravené o položky, ktoré nie je možné bezprostredne dať do súvisu s prevádzkou zariadení UVP.

Predložený návrh je kombináciou pôvodného, teda 300 000,-€ je rozpísaných podľa obstarávacej ceny zariadení a 300 000,-€ podľa uznaných prevádzkových nákladov. Návrh rozpisu je prílohe.

Príloha: Rozpis dotácie 600 000,-€ na UVP